อย.จับมือสภาเภสัชกรรมรุกพัฒนาวิชาชีพหมอยา
นพ.ไพศาล ดั่นคุ้ม เลขาธิการคณะกรรมการอาหารและยา กล่าวว่า สำนักงานคณะกรรมการอาหารและยา (อย.) ได้หารือกับ รศ.ภญ.จิราพร ลิ้มปานานนท์ นายกสภาเภสัชกรรม และทีมงาน ถึงแนวทางปฏิบัติงานร่วมกันในการยกระดับวิชาชีพเภสัชกรในร้านขายยาทุกมิติ ที่ผ่านมามีกฎกระทรวงสาธารณสุข, เรื่องการขออนุญาตและการออกใบอนุญาตขายยาแผนปัจจุบัน พ.ศ.2556 มีผลบังคับใช้ปี 2557 กฎกระทวงฉบับนี้เป็นการยกระดับมาตรฐานการให้บริการในร้านขายยาสอดคล้องกับแนวคิดสากลเกี่ยวกับมาตรฐานวิธีการปฏิบัติที่ดีทางเภสัชกรรม (Good Pharmacy Practice : GPP),นอกจากคุ้มครองความปลอดภัยผู้รับบริการในร้านขายยาและการตอบสนองสิทธิผู้บริโภคยาแล้ว ยังกระตุ้นให้ผู้ประกอบการร้านขายยาในประเทศปรับตัวและเตรียมความพร้อมก่อนเข้าสู่การแข่งขันด้านบริการในประชาคมเศรษฐกิจอาเซียน ทั้งนี้ยังหารือถึงการยกระดับการดูแลสุขภาพประชาชนในชุมชน โดยการจัดทำข้อมูลสุขภาพชุมชนและให้การดูแลอย่างเป็นมิตร มีเภสัชกรประจำร้านยาตลอดเวลา และให้คำปรึกษาด้านสุขภาพอย่างใกล้ชิด เรียกว่ามาตรฐาน GPP+ ซึ่งเป็นมาตรฐานขั้นกว่าของร้านขายยาประชาชน,ด้าน ภญ.สุภัทรา บุญเสริม รองเลขาธิการ อย. กล่าวว่า ได้หารือกับสภาเภสัชกรรมถึงการหาแนวทางเพิ่มเติมในการสนับสนุนโครงการรับยาใกล้บ้าน ซึ่งเป็นโครงการที่ประชาชนให้ความสนใจ รวมทั้งร่วมพิจารณาถึงการจัดประเภทยาให้เหมาะสมกับบริบทของประเทศไทย.
นอกจากคุ้มครองความปลอดภัยผู้รับบริการในร้านขายยาและการตอบสนองสิทธิผู้บริโภคยาแล้ว ยังกระตุ้นให้ผู้ประกอบการร้านขายยาในประเทศปรับตัว
เภสัชกร,สภาเภสัชกรรม,อย.,ใบอนุญาต,ร้านขายยา,ขายยา,ไพศาล ดั่นคุ้ม,สุขภาพ